Merkezê Îrtîbatî û Çapemenîye yê HPGyî derheqê hêrişanê dewleta tirke de bi eşkerayîyêke agahîyî dayî.
Eşkerayîye wina ya:
''Dewleta tirka ke vera dewaya meşrû ya şarê Kurdîstanî bêçare menda û rixmê pêro metodanê faşîst û qirkeran nêeşka sereyê kurdan bîyarê war seke kontrolî ra vejîyaye hêrişê şarê sivîlî yê kurdan kena.
Dewleta tirke ya îşxalkere Til Rifatî ra heta Hecî Umranî Berdesorê ra heta Garê û Metîna qestî ra heman wext de hêrişê şarê sivîlî û waranê sîvîlan kerd. Şarê Kurdîstanî do bi perwerîya erjanê welatperwerîye têkoşînê xo do berz bikero û cewabê hêrişan bido.
Hêrişê dewleta tirke yê vera Başûrê Kurdîstanî wina yê:
Artêşa tirke ya îşxalkere 21ê çeleyî de dewa Beşîlî ya Metîna daye bombayan ver.
22ê çeleyî de artêşa tirke ya îşxalkere warê Berdesorê û Hecî Umranî yê herêma Xakûrkê 6 reyî dayî bombayan ver. Nê bombardumanan de axûrê şarê ma ameyî vêşnayene,  heywanê înan telef bîyî.
Heman roje dewa Girê ya warê Meyroke ya herêma Garê dîyaye bombayan ver. Bombarduman de 2ê ci domanî 4 sivîlî birîndar bîyî û zerar resa keye û baxçeyanê şarî ser. No hêriş bi îdîaya 'Mewzîyê PKKyî dîyayî bombayan ver' ame kerdene la nêzdîyê na dewe de qet yew mewzîyê ma çin o û nê hêrişî de çîyêk nêresa hêzanê ma ser.
23ê çeleyî de zî dewa Kanî Sarkê ya Garê, Girê Hekarî û dewa Beşîlî yê herêma Metîna û warê Sîda yê herêma Zapî dîyayî bombayan ver.
